|  |  |  |  |
| --- | --- | --- | --- |
|  |  |  |  |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ,ΕΡΕΥΝΑΣ & ΘΡΗΣΚΕΥΜΑΤΩΝΠΕΡ/ΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΝΑΤ. ΜΑΚΕΔΟΝΙΑΣ & ΘΡΑΚΗΣΔ/ΝΣΗ Δ/ΘΜΙΑΣ ΕΚΠ/ΣΗΣ ΡΟΔΟΠΗΣΤΜΗΜΑ Γ΄ ΠΡΟΣΩΠΙΚΟΥ |  | Κομοτηνή | 31-07-2018 |
|  |  Αρ. πρωτ.: | ΔΥ |
|  |  |
| Ταχ. Δ/νση :Πληροφορίες: Τηλέφωνο : | Στ. Κυριακίδη 91Τ.Κ. 69132 – ΚομοτηνήΡαδιοπούλου Άννα2531028523, 2531025216 | Προς:  | ΟΛΑ ΤΑ ΣΧΟΛΕΙΑ ΑΡΜΟΔΙΟΤΗΤΑΣ ΜΑΣ |
| ΘΕΜΑ: «Χρονοδιάγραμμα υπηρεσιακών μεταβολών του ΠΥΣΔΕ Ροδόπης» |

Το ΠΥΣΔΕ Ροδόπης προκειμένου να προχωρήσει στις τοποθετήσεις όλων των μονίμων εκπαιδευτικών σε λειτουργικά κενάμέχρι το τέλος Ιουλίου, σύμφωνα και με τις οδηγίες του ΥΠ.Π.Ε.Θ., κάλεσε τους εκπαιδευτικούς αρμοδιότητας του να κάνουν δηλώσεις τοποθέτησης και αιτήσεις απόσπασης εντός ΠΥΣΔΕ έως τις 27-07-2018.

Ωστόσο κατά τη συνεδρίαση του ΠΥΣΔΕ στις 31 Ιουλίου 2018 διαπιστώθηκε πως η ενδεχόμενη τοποθέτηση εκπαιδευτικών τη δεδομένη χρονική στιγμή θα οδηγούσε σε πολλά λάθη καθώς τα κενά και τα πλεονάσματα που έχουν υπολογιστεί από τη Δ/νση Δ.Ε. Ροδόπης είναι πολύ πιθανό να αλλάξουν στο άμεσο μέλλον από τη στιγμή που εκκρεμεί η έγκριση των ολιγομελών τμημάτων ΓΕΛ και ΕΠΑΛ από το ΥΠ.Π.Ε.Θ, η β΄ φάση αποσπάσεων και οι τοποθετήσεις συντονιστών εκπαιδευτικού έργου μεταξύ άλλων.

Προκειμένου να μην υπάρξουν αδικίες σε βάρος συναδέρφων και να μη παρατηρηθεί το φαινόμενο συνεχών επανατοποθετήσεων εκπαιδευτικών και διορθώσεων των αποσπάσεων το ΠΥΣΔΕ Ροδόπης αποφάσισε η τοποθέτηση όλων των εκπαιδευτικών αρμοδιότητας του να πραγματοποιηθεί στις **03 Σεπτεμβρίου 2018**, αμέσως μετά τις συνεδριάσεις των συλλόγων διδασκόντων των σχολείων όπου θα γίνουν οι αναθέσεις μαθημάτων στους εκπαιδευτικούς.

Σημειώνεται πως από τις **29-08-2018 μέχρι τις 03-09-2018 και ώρα 13:00** όλοι οι εκπαιδευτικοί μπορούν, εφόσον το επιθυμούν, **να τροποποιήσουν ή να ανακαλέσουν** την αίτηση που έχουν ήδη καταθέσει. Επίσης κατά το ίδιο χρονικό διάστημα θα γίνουν δεκτές οι **αιτήσεις τοποθέτησης από τους εκπαιδευτικούς που αποσπάστηκαν με τη β΄ φάση αποσπάσεων** καθώς και **νέες αιτήσεις τοποθέτησης ή απόσπασης εντός ΠΥΣΔΕ** από εκπαιδευτικούς που παρέλειψαν να υποβάλουν αίτηση το χρονικό διάστημα που είχε οριστεί τον Ιούλιο.

Οι αιτήσεις μπορούν να κατατεθούν στη γραμματεία του ΠΥΣΔΕ στη Δ/νση Δ.Ε. Ροδόπης (Στ. Κυριακίδη 91, Κομοτηνή) είτε να αποσταλούν με e-mail στο**mail@dide.rod.sch.gr**ή με fax στο **2531028469.**

Προς διευκόλυνση των εκπαιδευτικών μας, η Διεύθυνση Δευτεροβάθμιας Εκπαίδευσης Ροδόπης θα ανακοινώνει επικαιροποιημένο **ΕΝΔΕΙΚΤΙΚΟ** πίνακα κενών – πλεονασμάτων σε ώρες όποτε προκύπτουν νέα δεδομένα (πχ β΄ φάση αποσπάσεων, τοποθέτηση συντονιστών εκπαιδευτικού έργου, κλπ.) . Στον πίνακα αυτό οι ώρες έχουν υπολογιστεί κυρίως με βάση τις πρώτες αναθέσεις μαθημάτων των εκπαιδευτικών. Τελικός πίνακας κενών – πλεονασμάτων θα προκύψει μόνο μετά τις συνεδριάσεις των συλλόγων διδασκόντων της 3ης Σεπτεμβρίου 2018 όπου θα γίνει η ανάθεση μαθημάτων με βάση την κείμενη νομοθεσία.

|  |  |
| --- | --- |
|  | **Η ΔΙΕΥΘΥΝΤΡΙΑ Δ.Ε.****ΜΑΡΙΓΟΥΛΑ ΚΟΣΜΙΔΟΥ** |